
שגית לב ארי בסינגל חדש

"טראק האמונה"
שגית לב ארי. זמרת ויוצרת, שסומנה כאחת ההבטחות של הזמר הנשי בישראל. עם מספר סינגלים שזכו להצלחה, ואף כיכבו בפלייליסטים השונים של שירותיי הסטרימינג תחנות הרדיו וערוצי הטלוויזיה. כיכבה בהצגות תיאטרון, והחלה לצבור קהל שהגיע להופעות ברחבי הארץ. אבל רגע לפני הפריצה הגדולה, הכל נעצר. כששגית עשתה כיוונון מחדש מתוך מסע שינוי וגילוי אישי שעברה.

אחרי המסע האישי שעברה, לב ארי בעיצומה של עשייה מוזיקלית רחבה. חוזרת אל הבמות עם מופע חדש שכולל את שיריה מהעבר לצד השירים החדשים, ועבודה על אלבום חדש שיהיה באנגלית.
עכשיו, משיקה לב ארי סינגל חדש – "טראק האמונה". לחן אנרגטי וסוחף של שגית, בהפקה אלקטרונית עכשווית ומקפיצה על המילים של מרים הנביאה ודוד המלך, שכולן הודאה והודיה על כל הטובות והניסים שהקב"ה עושה איתנו עם חזרתם של אחינו ואחיותינו, ובתפילה לשובם הביתה של כולם.

